Na osnovu Statuta Rafting Asocijacije Srbije (RAS) i u skladu sa važećim pravilima Internacionalne Rafting Federacije (IRF), Izvršni odbor Rafting Asocijacije Srbije, 08.02.2020. donosi

**P R A V I L N I K**

**SUDIJSKE KOMISIJE**

**RAFTING ASOCIJACIJE SRBIJE**

**Član 1.**

Ovim Pravilnikom utvrđuju se kategorije sudija, odnosno uslovi i postupci za sticanje zvanja rafting sudije.

**Član 2.**

Sva rafting takmičenjana području Republike Srbije nadziru i sprovode sudije koji su to zvanje stekli po odredbama ovog Pravilnika i Pravilima Međunarodne rafting federacije – IRF.

**Član 3.**

Kategorije sudija su: a) državni rafting sudija b) međunarodni rafting sudija – IRF. Sudija može napredovati iz niže u višu kategoriju polaganjem odgovarajućeg ispita i ne može biti vraćen iz više u nižu kategoriju.

**Član 4.**

Državni rafting sudija ima pravo obavljati sve sudijske dužnosti na takmičenjima u organizaciji rafting asocijacije Srbije i njenih članica. Međunarodni sudija – IRF ima pravo da vrši sve sudijske dužnosti u organizaciji RAS i IRF na međunarodnim takmičenjima i takmičenjima koja se organizuju u Republici Srbiji.

**Član 5.**

Državni rafting sudija može postati svaki državljanin Republike Srbije, član kluba učlanjenog u RAS, ako položi ispit za državnog rafting sudiju.

**Član 6.**

Na ispitu za državnog sudiju, kandidat treba da pokaže znanje iz sledećih područja: - poznavanje svih vrsta rafting čamaca i opreme, - pravila rafting takmičenja, - organizaciju, Statut i pravilnik o organizaciji takmičenja RAS, - Pravilnik o registraciji takmičara, sudija i disciplinskoj odgovornosti RAS, - osnovna pravila o plovidbi na mirnim, odnosno divljim vodama.

**Član 7.**

Ispit za zvanje državnog rafting sudije polaže se pred komisijom koju osniva RAS. Predsednik komisije mora imati zvanje IRF sudije, a ostali članovi zvanje državnog rafting sudije – za zvanje međunarodnog rafting sudije IRF pred komisijom Međunarodne rafting federacije – IRF na predlog liste kandidata koju utvrdi Izvršni odbor RAS. Na temelju zapisnika komisije, RAS izdaje diplomu o položenom ispitu i sudijsku legitimaciju kandidatima koji su sa uspehom položili ispit i ispunjavaju ostale uslove utvrđene ovim pravilnikom. Troškove ispitne komisije snosi organ koji organizuje ispite i kandidati koji ispit polažu.

**Član 8.**

Kandidati za polaganje ispita za državnog rafting sudiju podnose prijave RAS, sudijskoj komisiji koji osniva odgovarajuću ispitnu komisiju (član 7. Ovog pravilnika). Po prijemu prijave sudijska komisija imenovaće komisiju, objaviti mesto i vreme polaganja ispita i pismeno obavestiti sve prijavljene kandidate. Prijava za polaganje ispita za rafting sudiju sadrži: a) molbu sa ličnim podacima, b) plaćenu ispitnu taksu u visini koju utvrdi Upravni odbor.

**Član 9.**

Ispit za rafting sudiju sastoji se iz teoriskog i praktičnog dela. Praktični deo ispita sadrži rad na regatnoj stazi ili nacrtu regatne staze i ponašanje sudija na takmičenjima. Teorijski deo ispita sadrži poznavanje pravila i propisa RAS i Međunarodne rafting federacije – IRF.

**Član 10.**

Registraciju rafting sudije i evidenciju obavlja RAS, obavezno vodi evidenciju (registar) o izdatim diplomama i sudijskim legitimacijama, uz overu i potvrdu RAS.

**Član 11.**

Zvanje međunarodnog rafting sudije stiče se po pravilima Međunarodne rafting federacije – IRF na osnovu položenog ispita. Kandidate za polaganje ispita za zvanje međunarodnog sudije predlaže nacionalni savez, to jest RAS dokumentacijom o uspešnom obavljanju dužnosti sudije na državnim prvenstvima i međunarodnim takmičenjima u zadnje 2 godine za sudije sa zvanjem Državni rafting sudija. Kandidat za licencu Međunarodnog rafting sudije mora poznavati engleski službeni jezik – IRF.

**Član 12.**

Državni rafting sudija koji nije sudio u poslednje 2 godine, podleže proveri sudijskog znanja pred sudijskom komisijom, o čemu odlučuje Izvršni odbor RAS.

**Član 13.**

Izbor rafting sudije za dužnosti na takmičenjima vrše: 1. Rukovodstvo kluba koje organizuje takmičenje – za klupska i međuklupska takmičenja; 2. Savez koji organizuje takmičenja – za gradska odnosno regjonalna takmičenja 3. Izvršni odbor RAS za državna i međunarodna takmičenja koja se održavaju u organizaciji RAS. Određivanje rafting sudija vrši se prema pravilnicima za organizaciju i održavanje rafting takmičenja. U izveštaje sa takmičenja obavezno se unose imena sudija koji su sudili na takmičenjima radi upisa podataka u evidenciju (registar) sudija.

**Član 14.**

Sudije odgovaraju prekršajno za povredu sudijske dužnosti, sudijskom žiriju na takmičenju. Svakom sudiji koji se ogreši u obavljanju svoje dužnosti iz pristranosti ili iz neznanja, sudijska komisija može odrediti ponavljanje sudijskog ispita ili odrediti kaznu privremene ili trajne zabrane vršenja sudijske dužnosti. Predlog za pokretanje prekršajnog postupka može podneti žiri, takmičarski odbor, organizator takmičenja i glavni sudija. Predlog mora biti obrazložen i dokumentovan potrebnom dokumentacijom. Prekršajni postupak vodi se u skladu sa odredbama Pravilnika o prekršajnoj odgovornosti RAS.

**Član 15.**

Ispit za zvanje rafting sudije polaže se posebno, a posebno za zvanje državnog rafting sudije što se i upisuje u evidenciju i sudijsku legitimaciju koju izdaje RAS.

**Član 16.**

Rafting sudija za suđenje na takmičenjima može dobiti naknadu u vidu sudijske dnevnice. Naknadu isplaćuje organizator takmičenja. Novčanu naknadu koju sudija dobija određuje organizator takmičenja u skladu sa kriterijumima Ministarstva Omladine i Sporta, Sportskog saveza Srbije I RAS.

**Član 17.**

Organizator je dužan isplatiti troškove puta i smeštaja prema kriterijumu i u visini predviđenoj odlukom o službenim putovanjima, sudijama s boravkom izvan mesta održavanja takmičenja.

**Član 18.**

Izmene i dopune ovog Pravilnikaa sprovode se na način i po postupku njegovog donošenja.

**Član 19.**

Tumačenje odredbi ovog Pravilnika daje Izvršni odbor RAS-a.

**RAFTING ASOCIJACIJA SRBIJE - SUDIJSKA KOMISIJA**

**Dragoljuba Savića 228 Priboj** FOTOGRAFIJA

**www.raft.rs**

SUDIJSKI REGISTRACIONI LIST

1. Ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Datum i mesto rođenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Mesto i poštanski broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. E-mail :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj pasoša: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Klub: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. GODINA POLAGANJA ISPITA ZA ZVANJE

A) DRŽAVNOG SUDIJE

B) MEĐUNARODNOG SUDIJE

Potpis sudije

\_\_\_\_\_\_\_\_\_\_\_\_\_\_

Mesto i datum Potpis pečat

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_